Verhurings langs SA kus neem toe | Netwerk24
Verhurings langs SA kus neem toe
Die strande, leefstyl en toeriste-aantreklikhede in Kaapstad bly 'n belangrike differensieerder vir die Kaapse kusgebiede.Foto: VERSKAF
Eiendomsagente van die agentskap Seeff merk egter op dat besprekings deesdae dikwels op die laaste nippertjie gedoen word weens die onsekerheid rondom die Covid-19-pandemie en die gepaardgaande inperkingsmaatreëls wat gereeld verander.
Alhoewel vakansiegangers geneig is om hul besprekings laat te maak, is daar geen tekort aan 'n behoefte onder mense om weg te kom vir 'n vakansie nie. Luidens 'n verklaring is daar ook heelwat mense wat in elk geval vakansieverblyf bespreek ten einde uit die huis te kom voordat die volgende golf aanbreek.
Volgens Seeff se agente verwag hulle dat Suid-Afrikaners hierdie somer na vakansiebestemmings sal stroom. Ross Levin, besturende direkteur van Seeff in die Atlantiese kusgebied en die stadskom, sê Kaapstad sal 'n brandpunt wees. Die aantrekkingskrag is eindeloos en daar is geen twyfel dat diegene wat kan reis, Kaapstad toe sal gaan en ook goeie waarde sal vind nie.